title: Punta de Lardana
text: A punta de Lardana u tuca de Pocetz (oficialment Tuca de Posets / Punta de Lardana), ye una tuca aragonesa que, con os suyos 3.375 metros d'altaria, ye o segundo pico más alto d'os Pireneus, dezaga de l'Aneto. Situata en a parti meya d'a cordelera, en Grist (Vall de Benás, Uesca) ofreixe una anvista que la fa obchectivo deseyable ta muitos alpinistas. En a suya cima bi ha un vértiz cheodesico.
  
  Toponimia 
  Pareixe que o nombre de Pocetz proviene d'unos pozos (pronunciato /posets/, en benasqués) que bi ha en a suya versant septentrional. En chistabín li dicen "Lardana" y en benasqués igual, pero con a "l-" inicial palatalizata como "Llardana".
  
  Primera puyata 
  A primera puyata estió lo 6 d'agosto de 1856, dimpués de l'Aneto. O primer alpinista que plegó a la cima estió lo britanico H. Halkett. Haberban de pasar quasi vinticinco anyadas ta la primera puyata hibernal, que la facioron Roger de Monts y Célestin Passet.
  
  Rota Reyal 
  Ye a rota mes conoixita. Dende puent d'Espiantosa (1.505 metros) en a vall de Benás, se puede ir-ie en 1h 45' dica o cubilar Ángel Orús (2095 m). Dende o cubilar s'ha de salir enta o norueste por un camín mui bien sinyalato. En menos d'una hora se trescruza o torrent y s'arriba a una pleta. Un poco más ent'alto lo camín se bifurca. Agafando lo d'a dreita se dentra a la canal fonda an quasi tot l'anyo bi ha chelo. Ye convenient levar crampons y piolet.
  
  Dimpués de tres horas se ye a los pietz d'a Dent de Llardana (a la quala se puede puyar). Continado por a cantaleta primero y por a crencha de bloques fácils dimpués, se plega a la tuca en unas 4 horas (dende o cubilar).
  
  A baixada se fa por o mesmo camín en tres horas.
  
  Vinclos externos
    En "Mendikat"
    Fuella d'o vértiz cheodesico
  
  Lardana
  Lardana
  Lardana
  Lardana
  Lardana
  Lardana
  Lardana
  Vertices cheodesicos d'Aragón
  Macizo de Pocez
  Montanyas de Ribagorza
  Montanyas de Sobrarbe